Liepājā

Nr.7/01-25.2.

APSTIPRINU

Liepājas pilsētas Izglītības pārvaldes

vadītāja Kristīne Niedre-Lathere

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2021. gada 30. aprīlī

# Nomināciju piešķiršanas kārtība

**konkursam**

**"Gada skolotājs"**

1. **Konkursa mērķis.**
   1. Pedagogu nominācija „Gada skolotājs" ir nodibināta, lai izteiktu Liepājas pilsētas Izglītības pārvaldes (turpmāk Izglītības pārvalde) atzinību izciliem vispārējās (tai skaitā pirmsskolas) interešu un profesionālās izglītības pedagogiem.
   2. Pedagogu nominācijas mērķis - apzināt, atbalstīt un apbalvot aktīvus un talantīgus pedagogus.
   3. Nomināciju izglītībā var saņemt pedagogs ar augstu profesionālo meistarību, kas veicina katra izglītojamā izaugsmi, jaunu progresīvu mācību metožu ieviešanu, par nozīmīgiem izglītojamo sasniegumiem mācībās, sportā, par pedagoģiskās pieredzes popularizēšanu, ieguldījumu izglītības iestādes vai pilsētas izglītības sistēmas attīstībā, par bērnu tiesību aizsardzību izglītības iestādēs.
2. **Konkursa balvas.**
   1. Nomināciju laureāti saņem piespraudi „Sudraba ābols", Izglītības pārvaldes Atzinības rakstu, Naudas balvu.
   2. Papildus var tikt piesaistīti atbalstītāji, pasniedzot balvas katras nominācijas uzvarētājam.
   3. Visi konkursam pieteiktie pedagogi katra gada oktobrī tiek aicināti uz svinīgo Skolotāju dienas pasākumu.
   4. Nominācijām izvirzītie pedagogi saņem Izglītības pārvaldes Pateicības rakstu.
3. **Konkursa nominācijas:**
   1. Par ieguldījumu un sasniegumiem darbā ar talantīgajiem izglītojamajiem.
   2. Par efektīvu un kvalitatīvu izglītības darba organizāciju un vadību.
   3. Par mūža ieguldījumu izglītībā. Var izvirzīt pedagogus, kuriem pedagoģiskais darba stāžs ir vismaz 40 gadi.
   4. Par veiksmīgāko debiju pedagoga darbā (pedagogi, kuru stāžs nepārsniedz 5 gadus ).
   5. Par kvalitatīvu darbu ar izglītojamajiem ar speciālām vajadzībām.
   6. Par prasmīgu klasvadību.
   7. Metodiskās izstrādnes
   8. Par izciliem sasniegumiem interešu izglītībā.
   9. Foršākais skolotājs.
4. **Nomināciju dalībnieku pieteicēji.**
   1. Izglītības iestāde konkursam var pieteikt tikai vienu konkursa dalībnieku kādā no nominācijām (savstarpēji vienojoties izglītības iestādes vadībai, arodkomitejai, izglītības iestādes padomei, skolēnu pašpārvaldei).
   2. Konkursa dalībnieku var pieteikt Liepājas pilsētas Izglītības pārvalde.
   3. Nominācijās 3.1. ,3.2., 3.4., 3.5., 3.6., 3.8. pedagogs var pieteikt ari pats sevi.
   4. Nominācijā „Foršākais skolotājs" pedagogu piesaka skolēnu pašpārvalde.
   5. Nominācijā ,,Metodiskās izstrādnes” pedagogu piesaka Metodiskā akadēmija.
5. **Iesniedzamie materiāli.**
   1. Piesakot pretendentu konkursam, iesniedz pieteikumu (pielikums Nr. 1), norādot pedagoga vārdu , uzvārdu, darba stāžu attiecīgajā izglītības iestādē, pedagoģisko darba stāžu, nomināciju, kurai pretendents tiek pieteikts, un argumentētu pamatojumu balvas piešķiršanai. Pieteikumu paraksta viens no izglītības iestādes vadības, arodkomitejas, izglītības iestādes padomes, skolēnu pašpārvaldes pārstāvji. Komisija izvērtēs pieteikumu atbilstoši kārtībā noteiktām prasībām.
   2. Ja pretendents piesaka pats sevi - viņš iesniedz pieteikumu - pašvērtējumu (pielikums Nr. 2).
   3. Komisijai ir tiesības pieprasīt papildus informāciju no izglītības iestādes administrācijas.
6. **Konkursa dalībnieki.**

Liepājas pilsētas izglītības iestāžu vadītāji, pedagogi, bibliotekāri, psihologi, speciālie pedagogi, sociālie pedagogi, logopēdi, pedagogi- karjeras konsultanti.

1. **Konkursa pieteikumu izskatīšana.**
   1. Izglītības pārvalde izsludina konkursu pašvaldības tīmekļa vietnē [www.liepaja.lv](http://www.liepaja.lv), un informē izglītības iestādes par pedagogu pieteikšanu apbalvošanai līdz katra gada 20.maijam. Izglītības iestādes vadītājs nodrošina, ka informāciju saņem 4. punktā minētās organizācijas.
   2. Pieteikumus var iesniegt Izglītības pārvaldē līdz katra gada 25.augustam
   3. Iesniegtos priekšlikumus par apbalvošanu izskata un lēmumu Izglītības pārvaldes izveidota apbalvošanas komisija ne vēlāk kā līdz katra gada 10.septembrim
   4. Komisija apbalvošanai izvirza ne vairāk kā vienu pedagogu katrā nominācijā.
   5. Nominācijā "Par mūža ieguldījumu" komisija apbalvošanai izvirza divus pedagogus vispārējā izglītībā ( vienu no tiem pirmsskolā, vienu —interešu izglītībā, vienu- profesionālajā izglītībā.
   6. Komisijā ietilpst Izglītības pārvaldes speciālisti, sabiedrības pārstāvis, pārstāvji no vispārējās (tai skaitā pirmsskolas), interešu un profesionālās izglītības iestādēm, skolēnu līdzpārvaldes . Komisiju ar rīkojumu nosaka Liepājas pilsētas Izglītības pārvaldes vadītājs.
   7. Komisijai ir tiesības kādā no nominācijām izvirzīt vairāk pretendentus, ja Visa komisija par to nobalso .
2. **Noslēguma jautājumi.**

Katras nominācijas uzvarētāji konkursā „Gada skolotājs" var startēt atkārtoti pēc 5 gadiem .Ja pedagogam netiek piešķirta galvenā balva, pretendents var startēt atkārtoti pēc viena gada. Atzīt par spēku zaudējušu 2016. gada 16. marta "Kārtību pedagogu nominācijas "Gada skolotājs" piešķiršanai".

Pielikums Nr. 2

**Pieteikums-pašvērtējums Liepājas pilsētas Izglītības pārvaldes konkursam „Gada skolotājs".**

|  |  |
| --- | --- |
| Izglītības iestādes nosaukums |  |
| Pretendenta vārds , uzvārds |  |
| Pretendenta dzimšanas dati |  |
| Darba stāžs iestādē |  |
| Kopējais pedagoģiskais stāžs |  |
| Apbalvojumi |  |
| Nominācija |  |
| Pamatojums balvas piešķiršanai (ne vairāk kā 250 vārdi) | |
| Mācību un audzināšanas darba stiprās puses.  Turpmākā darba ieceres. | |

Pretendenta paraksts

Datums

Pielikums Nr. 1

**Pieteikums Liepājas pilsētas Izglītības pārvaldes konkursam „Gada skolotājs".**

|  |  |
| --- | --- |
| Izglītības iestādes nosaukums |  |
| Pretendenta vārds , uzvārds |  |
| Pretendenta dzimšanas dati |  |
| Darba stāžs iestādē |  |
| Kopējais pedagoģiskais stāžs |  |
| Apbalvojumi |  |
| Nominācija |  |
| Pamatojums balvas piešķiršanai (ne vairāk kā 250 vārdi) | |
|  | |

|  |  |
| --- | --- |
| Izglītības iestādes vadītājs | Skolas padomes priekšsēdētājs |
| Arodkomitejas priekšsēdētājs | Skolas līdzpärvaldes vadītājs |

Datums